Η Αλίκη στη Χώρα των Θαυμάτων (ταινία, 2010)

***Η Αλίκη στη Χώρα των Θαυμάτων*** (αγγλικά: ***Alice in Wonderland***) είναι μια αμερικανική ταινία φαντασίας του 2010 που σκηνοθετήθηκε από τον Τιμ Μπάρτον και γράφτηκε από τη Λίντα Γούλβερτον. Πρωταγωνιστούν οι Τζόνι Ντεπ, Αν Χάθαγουεϊ, Έλενα Μπόναμ Κάρτερ, Κρίσπιν Γκλόβερ, Ματ Λούκας και Μία Βασικόβσκα, ενώ δίνουν τις φωνές του οι Άλαν Ρίκμαν, Στίβεν Φράι, Μάικλ Σιν και Τίμοθι Σπολ. Με βάση τα φανταστικά μυθιστορήματα του Λιούις Κάρολ -*[[Οι Περιπέτειες της Αλίκης στη Χώρα των Θαυμάτων]]* και *[[Μες στον καθρέφτη και τι βρήκε η Αλίκη εκεί|Μες Στον Καθρέφτη Και Τι Βρήκε Η Αλίκη Εκεί]]*- η ταινία εξιστορεί την περιπέτεια της δεκαεννιάχρονης Αλίκης Κίνγκσλεϊ (η οποία αναφέρεται στην ταινία ως κόρη του Τσάρλι Κίνγκσλεϊ), που μαθαίνει ότι μπορεί να επαναφέρει τη Λευκή Βασίλισσα στο θρόνο της, με τη βοήθεια του Τρελοκαπελά. Είναι η μόνη που μπορεί να σκοτώσει το Jabberwocky, ένα πλάσμα που μοιάζει με δράκο και ελέγχεται από την Κόκκινη Βασίλισσα που τρομοκρατεί τους κατοίκους του Underland.

Η ταινία παρήχθη από την Walt Disney Pictures και γυρίστηκε στο Ηνωμένο Βασίλειο και τις Ηνωμένες Πολιτείες. Η πρεμιέρα πραγματοποιήθηκε στο Λονδίνο, στο *Odeon Leicester Square* στις 25 Φεβρουαρίου 2010. Κυκλοφόρησε στην Αυστραλία στις 4 Μαρτίου 2010 και την επόμενη μέρα στο Ηνωμένο Βασίλειο και τις Ηνωμένες Πολιτείες σε μορφές, Disney Digital 3D, RealD 3D και IMAX 3D, καθώς και σε κανονικά θέατρα. Στην Ελλάδα κυκλοφόρησε στις 4 Μαρτίου 2010.

Έλαβε μικτές κριτικές κατά την κυκλοφορία της. Αν και επαινέθηκε για το οπτικό της στυλ και τα ειδικά εφέ, η ταινία επικρίθηκε για την έλλειψη αφηγηματικής συνοχής και της υπερβολικής χρήσης εικόνων που παράγονται από υπολογιστή (CGI). Στα 83α βραβεία των Όσκαρς, κέρδισε σε δύο κατηγορίες, στην Best Art Direction και Best Costume Design, και ήταν επίσης υποψήφια στην κατηγορία Best Visual Effects, την οποία έχασε από την ταινία Inception.

Είναι η δεύτερη πιο επιτυχημένη ταινία του 2010 ενώ συνολικά απέφερε εισπράξεις πάνω από 1,000,000,000 δολάρια κάνοντας την, την πέμπτη πιο κερδοφόρα και εμπορική ταινία όλων των εποχών εκείνη τη συγκεκριμένη περίοδο. Στις 27 Μαΐου 2016, κυκλοφόρησε ένα σίκουελ της ταινίας, με τίτλο *Η Αλίκη Μέσα Από Τον Καθρέφτη*.

## Πλοκή
Αναστατωμένη από ένα περίεργο και επαναλαμβανόμενο όνειρο καθώς και πένθιμη για την απώλεια του πατέρα της, η 19χρονη Αλίκη Κίνγκσλεϊ παρευρίσκεται σε ένα πάρτι. Εκεί δέχεται μια απρόσμενη και ανεπιθύμητη πρόταση γάμου από τον γιο του Λόρδου Άσκοτ, τον Χάμις. Δεν ξέρει πως να αντιδράσει και ακολουθεί ένα κουνέλι που βλέπει ξαφνικά, το οποίο φοράει μπλε γιλέκο. Ακολουθώντας το πέφτει τυχαία σε μια μεγάλη κουνελότρυπα κάτω από ένα δέντρο. Αναδύεται σε ένα δάσος, όπου την καλωσορίζουν ο Λευκός Κουνέλι, η τυφλοπόντικας Mallymkun, το Ντόντο πουλί, τα ζωντανά ομιλούμενα Λουλούδια και οι Τσιριμπίμ και Τσιριμπόμ. Λογομαχούν κατά πόσο η Αλίκη είναι *η σωστή Αλίκη* που πρέπει να σκοτώσει το τέρας Jabberwocky -που ανήκει στην Κόκκινη Βασίλισσα (Iracebeth of Crims)- και να αποκαταστήσει τη δύναμη της Λευκής Βασίλισσας (Mirana Marmoreal), όπως πρόβλεψε o Absolem η Κάμπια με τον προφητικό του κύλινδρο. Δέχονται ξαφνική επίθεση από τη λυσσαρκούδα Bandersnatch και από μια ομάδα στρατιωτών σε σχήμα τραπουλόχαρτων, με επικεφαλής τον Ilosovic Stayne η αλλιώς, τον Βαλέ Κούπα. Η Αλίκη με τους Τσιριμπίμ και Τσιριμπόμ ξεφεύγουν από το δάσος. Ο Βαλές κλέβει το κύλινδρο της Κάμπιας. Η Mallymkun παίρνει ένα από τα μάτια του Bandersnatch και αφήνει τους άλλους πίσω. Στη συνέχεια, οι Τσιριμπίμ και Τσιριμπόμ συλλαμβάνονται από το πουλί Τζούμπτζουμπ της Κόκκινης Βασίλισσας.
200px|μικρογραφία|αριστερά|Η Αν Χάθαγουεϊ ως Λευκή Βασίλισσα
Ο Βαλές ενημερώνει την Κόκκινη Βασίλισσα ότι η Αλίκη απειλεί τη βασιλεία της, έτσι οι στρατιώτες με τον σκύλο Μπάγιαρντ διατάσσονται να βρουν αμέσως την Αλίκη. Εν τω μεταξύ, η γάτα Τσέσαϊρ καθοδηγεί την Αλίκη στον Μαρτιάτικο Λαγό και τον Τρελοκαπελά. Ο Τρελοκαπελάς βοηθά την Αλίκη να αποφύγει τη σύλληψη και συλλαμβάνεται ο ίδιος. Αργότερα, εντοπίζεται από τον Μπάγιαρντ αλλά επιμένει να βοηθήσει τον Τρελοκαπελά. Φτάνει στο παλάτι της Κόκκινη Βασίλισσας. Η Κόκκινη Βασίλισσα δεν γνωρίζει την πραγματική ταυτότητα της Αλίκης και την καλωσορίζει ως επισκέπτρια.Η Αλίκη μαθαίνει ότι το ξίφος Vorpal, το μόνο όπλο ικανό να σκοτώσει τον Jabberwocky, είναι κλειδωμένο στο εσωτερικό του κελιού της λυσσαρκούδας Bandersnatch.Ο Βαλές προσπαθεί να αποπλανήσει την Αλίκη, αλλά τον απορρίπτει, προκαλώντας τη ζήλια της Κόκκινη Βασίλισσα που διατάζει την αποκεφάλιση της Αλίκης. Η Αλίκη αποκτά το ξίφος αφού επιστρέψει το μάτι του Bandersnatch, με τον οποίο στη συνέχεια δραπετεύουν και παραδίδουν το σπαθί στη Λευκή Βασίλισσα. Η γάτα Τσέσαϊρ σώζει τον Τρελοκαπελά από τον δήμιο, και ο Τρελοκαπελάς προκαλεί εξέγερση ενάντια στην Κόκκινη Βασίλισσα.Η εξέγερση σταματάει γρήγορα μετά από την ελευθέρωση του πουλιού Τζούμπτζουμπ, ο λαός φεύγει και πάει στο κάστρο της Λευκής Βασίλισσας και οι δύο αντίπαλοι στρατοί προετοιμάζονται για μάχη. Η κάμπια Absolem συμβουλεύει την Αλίκη να πολεμήσει το Jabberwocky.

Την καθορισμένη ημέρα, η Λευκή Βασίλισσα και η Κόκκινη Βασίλισσα συγκεντρώνουν τους στρατούς τους σε ένα πεδίο μάχης που μοιάζει με σκακιέρα και στέλνουν την Αλίκη και το Jabberwocky να αναμετρηθούν μόνοι τους. Ενθαρρυμένη από τη συμβουλή του πατέρα της, η Αλίκη πολεμάει το Jabberwocky ανάμεσα στα ερείπια που περιβάλλουν το πεδίο της μάχης και τελικά πηδάει από αυτά και κόβει το λαιμό του Jabberwocky. Η Λευκή Βασίλισσα στέλνει την Κόκκινη Βασίλισσα και τον Βαλέ στην εξορία και δίνει στην Αλίκη ένα φιαλίδιο με το αίμα του Jabberwocky, του οποίου η δύναμη θα της φέρει ότι επιθυμεί. Αποφασίζει να επανέλθει στον καθημερινό κόσμο, αφού αποχαιρετά τους φίλους της. Καθώς η ιστορία κλείνει, η Αλίκη προετοιμάζεται να σαλπάρει με ένα εμπορικό πλοίο. Μία ανοιχτόχρωμη πεταλούδα με σκοτεινές φλέβες εμφανίζεται στον ώμο της και η Αλίκη αναγνωρίζει ότι είναι ο Absolem.

## Ηθοποιοί
* Μία Βασικόβσκα ως Αλίκη Κίνγκσλεϊ. Κατά τη δημιουργία του χαρακτήρα, η σεναριογράφος Λίντα Γούλβερτον διερεύνησε τον τρόπο με τον οποίο οι νέες γυναίκες έπρεπε να συμπεριφέρονται στη βικτοριανή εποχή και στη συνέχεια την έκανε το αντίθετο. Η Βασικόβσκα είχε διαβάσει τα βιβλία του Κάρολ ως παιδί και τα ξαναδιάβασε για να προετοιμαστεί για το ρόλο της. Η Μάιρι Έλλα Τσάλλεν απεικόνισε την Αλίκη στην ηλικία των έξι ετών. Αν και αντιμετωπίζει πιέσεις για να ανταποκριθεί στις προσδοκίες της κοινωνίας, η Αλίκη μεγαλώνει και γίνεται μία δυναμική ηρωίδα που επιλέγει το δικό της μονοπάτι. Η αρθρογράφος Λιζ Χόγκαρντ εξήρε την Αλίκη ως πρότυπο για τα κορίτσια, περιγράφοντας τον χαρακτήρα ως πεισματάρικο και γενναίο.
* Τζόνι Ντεπ ως Τρελοκαπελάς. Η Βασικόβσκα δήλωσε ότι οι χαρακτήρες: *Αισθάνονται σαν ξένοι και μόνοι στους ξεχωριστούς κόσμους του ο καθένας, αλλά έχουν ένα ιδιαίτερο δεσμό και φιλία.* Ο Μπάρτον εξήγησε ότι: *Είναι ένας πολύ περίεργος ήρωας και ο στόχος του Ντεπ ήταν να προσπαθήσει να βγάλει μια ανθρώπινη πλευρά στο παράξενο χαρακτήρα του.* Οι Μπάρτον και Ντεπ αποφάσισαν ότι τα ρούχα, το δέρμα, τα μαλλιά, η προσωπικότητα και η προφορά του Τρελοκαπελά θα αλλάζονταν σε ολόκληρη την ταινία για να αντικατοπτρίζουν τα συναισθήματά του. O χαρακτήρας είναι «φτιαγμένος από διαφορετικούς ανθρώπους και τις σκοτεινές πλευρές τους», με μια ήπια φωνή και με μια σκωτσέζικη προφορά που αντικατοπτρίζει μια πιο σκοτεινή, πιο επικίνδυνη προσωπικότητα.
* Έλενα Μπόναμ Κάρτερ ως η Κόκκινη Βασίλισσα. Είναι μια συγχώνευση δύο χαρακτήρων του συγγραφέα Κάρολ: της Κόκκινη Βασίλισσα και της Βασίλισσα των Καρδιών. Το πρώτο της όνομα είναι ένα λογοπαίγνιο της λέξης «οξύθυμος (irrascible)» γιατί ενοχλείται εύκολα, είναι επίμονη, ανυπόμονη και γρήγορη στο θυμό. Το κεφάλι της Κάρτερ αυξήθηκε ψηφιακά τρεις φορές στην ταινία από το αρχικό του μέγεθος. Ο χαρακτήρας μισεί τα ζώα και επιλέγει να τα χρησιμοποιήσει ως υπάλληλους όπως και τα έπιπλα. Υπονοείται ότι η Κόκκινη Βασίλισσα αποκεφάλισε τον πρώην σύζυγό της. Η ηθοποιός έλαβε έμπνευση από τη μικρή κόρη της, Νελ, δηλώνοντας ότι: *Η Κόκκινη Βασίλισσα είναι ακριβώς όπως ένα μικρό παιδί, έχει ένα μεγάλο κεφάλι και είναι τύραννος.*
* Αν Χάθαγουεϊ ως η Λευκή Βασίλισσα. Ήταν ένας από τους λίγους χαρακτήρες που δεν απαιτούσαν ψηφιακό χειρισμό. Η Χάθαγουεϊ συνοψίζει το χαρακτήρα της με μια λεζάντα: *Χαριτωμένη, αλλά psycho.* Περιέγραψε επίσης την ερμηνεία της Λευκής Βασίλισσας ως «πανκ-ροκ ειρηνίστρια», εμπνευσμένη από την Ντέμπι Χάρι, Γκρέτα Γκάρμπο σε συνδυασμό με τα αιθέρια έργα τέχνης του Νταν Φλάβιν. Ο Μπάρτον είπε ότι η εμφάνιση της Λευκής Βασίλισσας ήταν εμπνευσμένη από τη Νιγκέλα Λόσον.
* Κρίσπιν Γκλόβερ ως Βαλές Κούπα. Είναι αλαζονικός και δύσκολος. Ενώ ακολουθεί κάθε εντολή της Κόκκινης Βασίλισσας, είναι ο μόνος που μπορεί να ηρεμήσει τις δραματικές αλλαγές στη διάθεση της. Η Κόκκινη Βασίλισσα πιστεύει ότι ο Βαλές Κούπας είναι ο εραστής της, αλλά αυτό αποδεικνύεται λάθος.
* Ματ Λούκας ως Τσιριμπίμ και Τσιριμπόμ. Οι χαρακτήρες απεικονίζονται μέσω ενός συνδυασμού CGI και ζωντανής δράσης, με το πρόσωπο του Λούκα να αποτελείται από ένα γεμάτο ψηφιακά κινούμενο σώμα. Για να παίξει και τους δύο χαρακτήρες, ο Λούκας διπλασιάστηκε από τον Ίθαν Κον.
* Φράνσις ντε λα Τουρ ως η θεία της Αλίκης. Πάσχει από σοβαρές παραισθήσεις και συνεχώς περιμένει τον φανταστικό αρραβωνιαστικό της, ο οποίος πιστεύει ότι είναι ένας πρίγκιπας.
* Λίο Μπιλ ως Χάμις. Υποψήφιος αρραβωνιαστικός της Αλίκης.

## Παραγωγή
Ο Τιμ Μπάρτον υπέγραψε με την Walt Disney Pictures να σκηνοθετήσει δύο ταινίες σε Disney Digital 3D, οι οποίες περιελάμβαναν την Αλίκη στη Χώρα των Θαυμάτων και το ριμέικ του Frankenweenie. Ο Μπάρτον ανέπτυξε την ιστορία γιατί ποτέ δεν αισθάνθηκε συναισθηματική σύνδεση με το βιβλίο.

Εξήγησε ότι: *Ο στόχος είναι να προσπαθήσουμε να την κάνουμε μια συναρπαστική ταινία όπου θα πάρετε κάποια από την ψυχολογία της και ένα είδος φρεσκάδας, αλλά να διατηρεί επίσης και την κλασική φύση της Αλίκης.* Σε άλλη συνέντευξη, ο Μπάρτον είπε: *Ήταν ένα κορίτσι που πάντα περιβαλλόταν από έναν τρελό χαρακτήρα σε άλλον, και ποτέ δεν ένιωσα πραγματική συναισθηματική σύνδεση*. Ο στόχος του για την ταινία είναι να να προσπαθήσει να την κάνει να μοιάζει περισσότερο με μια ολοκληρωμένη ιστορία, σε αντίθεση με μια σειρά γεγονότων. Ο Μπάρτον επικεντρώθηκε στο ποίημα Jabberwocky ως μέρος της δομής της ιστορίας. Δήλωσε επίσης ότι δεν βλέπει την έκδοσή του ούτε ως συνέχεια οποιασδήποτε υπάρχουσας ταινίας της Αλίκης, ούτε ως «επανεμφανιζόμενη». Ωστόσο, η ιδέα της αποκορύφωσης της ιστορίας, που είναι η μάχη της Αλίκης με το τέρας της Κόκκινης Βασίλισσας, το Jabberwocky, προστέθηκε για πρώτη φορά στο βιντεοπαιχνίδι American McGee's Alice. Το τοπίο, ο πύργος, τα όπλα και η εμφάνιση της Αλίκης στις σκηνές της ταινίας θυμίζει πολύ τις σκηνές στο παιχνίδι.

Η ταινία είχε αρχικά προγραμματιστεί να κυκλοφορήσει το 2009 αλλά ωθήθηκε στις 5 Μαρτίου 2010. Σκηνές που χρονολογούνται στη βικτωριανή εποχή τραβήχτηκαν στο Torpoint και το Πλίμουθ από την 1η Σεπτεμβρίου έως τις 14 Οκτωβρίου. Οι τοποθεσίες περιλάμβαναν το σπίτι του Αντόνιο στο Torpoint, το Τσαρλστάουν, την Κορνουάλη και το Μπάρμπικαν, ωστόσο, δεν χρησιμοποιήθηκε κανένα υλικό του Μπάρμπικαν. Τα γυρίσματα άρχισαν στις αρχές Οκτωβρίου στο Sony Pictures Studios στην Culver City της Καλιφόρνιας, αν και το υλικό αργότερα απορρίφθηκε. Η μαγνητοσκόπηση πραγματοποιήθηκε επίσης στο στούντιο Culver. Ο Μπάρτον είπε ότι χρησιμοποίησε έναν συνδυασμό ζωντανής δράσης και κινούμενων σχεδίων, χωρίς να καταγράφει κίνηση. Σημείωσε επίσης ότι αυτή ήταν η πρώτη φορά που σκηνοθετούσε σε ένα πράσινο φόντο. Η μαγνητοσκόπηση των τμημάτων του πράσινου φόντου, που περιλαμβάνει το 90% της ταινίας, ολοκληρώθηκε σε 40 ημέρες. Πολλοί από τους ηθοποιούς και το προσωπικό αισθάνθηκαν ναυτία, λόγω της πολύωρης έκθεσης στο πράσινο φόντο. Λόγω της διαρκούς ανάγκης των ψηφιακών εφέ για να διαστρεβλώνουν τις φυσικές εμφανίσεις των ηθοποιών, όπως το μέγεθος του κεφαλιού της Κόκκινης Βασίλισσας ή το ύψος της Αλίκης, ο Κεν Ράλστον ανέφερε την ταινία ως εξαντλητική λέγοντας: *Είναι το μεγαλύτερο σόου που έχω κάνει ποτέ και η πιο δημιουργική συμμετοχή που έχω δει.*

## Αποδοχή

### Box Office
Η Αλίκη στη Χώρα των Θαυμάτων έχει αποκομίσει 334.191.110 δολάρια στη Βόρεια Αμερική και 691.276.000 δολάρια στον υπόλοιπο κόσμο, με το συνολικό ποσό να φτάνει τα 1.025.467.110 δολάρια παγκοσμίως, έναντι προϋπολογισμού 200 εκατομμυρίων δολαρίων.  Σε παγκόσμιο επίπεδο, αυτή τη στιγμή είναι η εικοστή ένατη ταινία με τα υψηλότερα κέρδη και η δεύτερη ταινία με την υψηλότερη απόδοση για το 2010. Είναι η τρίτη εμπορικότερη ταινία με πρωταγωνιστή τον Τζόνι Ντεπ, και η πιο επιτυχημένη ταινία από τον Τιμ Μπάρτον. Επίσης, είναι η δεύτερη ταινία με τα υψηλότερα κέρδη της Αν Χάθαγουεϊ και η δεύτερη πιο εισπρακτική ταινία βασισμένη σε παιδικό βιβλίο, πίσω από τον Χάρι Πότερ και οι Κλήροι του Θανάτου.200px|μικρογραφία|δεξιά|Η γάτα ΤσέσάϊρΤο πρώτο σαββατοκύριακο κυκλοφορίας, η ταινία έλαβε 220.100.000 δολάρια παγκοσμίως, σηματοδοτώντας το δεύτερο μεγαλύτερο άνοιγμα για μια ταινία που δεν κυκλοφόρησε κατά τη διάρκεια του καλοκαιριού ή σε περίοδο διακοπών (πίσω από το The Hunger Games), το τέταρτο μεγαλύτερο άνοιγμα για μια ταινία Disney και το τέταρτο για το 2010. Κυριαρχούσε επί τρία διαδοχικά σαββατοκύριακα στο παγκόσμιο box office. Στις 26 Μαΐου 2010, 85 μέρες μετά την κυκλοφορία της, έγινε η έκτη ταινία που ξεπέρασε έσοδα αξίας 1,000,000,000 δολαρίων και η δεύτερη ταινία τον Walt Disney Studios που το έκανε. 

Στις Ηνωμένες Πολιτείες και τον Καναδά, η Αλίκη στη Χώρα των Θαυμάτων είναι η πεντακοστή δεύτερη ταινία με την υψηλότερη απόδοση. Η ταινία προβλήθηκε στις 5 Μαρτίου 2010 σε περίπου 7.400 οθόνες και 3.728 αίθουσες με 40.804.962 έσοδα κατά τη διάρκεια της πρώτης ημέρας, από τα οποία, 3.900.000 προήλθαν από προβολές τα μεσάνυχτα, θέτοντας ένα νέο ρεκόρ προβολών για τον μήνα Μάρτιο. Είχε το μεγαλύτερο μέσο όρο εισπράξεων για τα σαββατοκύριακα του 2010 ανά θεάτρο (31.143 δολάρια ανά θέατρο). Στον υπόλοιπο κόσμο, η Αλίκη είναι η εικοστή έβδομη ταινία με τις υψηλότερες αποδόσεις και η πιο επιτυχημένη για το 2010. Ξεκίνησε με εκτιμώμενα 94.000.000 δολάρια, στην κορυφή του box office, και παρέμεινε εκεί για συνολικά πέντε σαββατοκύριακα. Μετά τη Βόρεια Αμερική, η δεύτερη χώρα στην οποία είχε τη μεγαλύτερη επιτυχία ήταν η Ιαπωνία με 133.700.000 δολάρια, ακολουθούμενη από το Ηνωμένο Βασίλειο, την Ιρλανδία και τη Μάλτα με 64.400.000 και τη Γαλλία με 45.900.000.

### Κριτική
Η ανασκόπηση της Rotten Tomatoes ανάφερε ότι το 52% των κριτικών έδωσαν στην ταινία μια θετική κριτική, και με βάση 265 κριτικές ο μέσος όρος της ταινίας είναι 5,7/10. Η ομοφωνία ήταν: *Η Αλίκη του Τιμ Μπάρτον θυσιάζει την ελάχιστη αφηγηματική συνοχή του βιβλίου - και μεγάλο μέρος της καρδιάς του - αλλά είναι μια αναμφισβήτητη οπτική απόλαυση*. Το Metacritic το βαθμολόγησε με 53/100 βασισμένο σε 38 αξιολογήσεις.

Ο Τοντ Μσκάρθι την επαίνεσε για τις «στιγμές της απόλαυσης, του χιούμορ και της χαλάρωσης», ολοκληρώνοντας: *Αλλά γίνεται όλο και πιο συνηθισμένη και βαρετή καθώς συνεχίζεται, και καταλήγει σε μία γενική κλιμάκωση μάχης παρόμοια με οποιοδήποτε άλλη CGI-περιπετειώδης ταινία των τελευταίων ετών.* Ο Μάικλ Ρεχτσάφεν δήλωσε ότι "ο Μπάρτον έχει χρησιμοποιήσει ένα «ανατρεπτικά πνευματώδης, έξοχο καστ», που καταφέρνει να χτυπήσει όλα τα συναισθηματικά ικανοποιητικά σημάδια, ενώ συγχαίρει επίσης την εικόνα που παρήχθει από τον υπολογιστή (CGI): *Είναι το οπτικό τοπίο που κάνει τη νέα περιπέτεια της Αλίκης τόσο θαυμάσια, καθώς η τεχνολογία έχει τελικά καταφέρει να συμβαδίσει με τη φαντασία του Μπάρτον*. Η μέση βαθμολογία που έδωσε το κοινό στην ταινία είναι Α-. Ωστόσο δέχθηκε και αρκετές αρνητικές κριτικές. Πολλοί κριτικοί επικρίνουν την απόφαση να μετατραπεί η Αλίκη σε «αποικιοκρατικό επιχειρηματία» στο τέλος της κινηματογραφικής σκηνής. Δεδομένου του ρόλου της Βρετανίας στον πρώτο και δεύτερο πόλεμο του Οπίου κατά τη διάρκεια της βικτωριανή εποχής και της ξένης κυριαρχίας της Κίνας μέσω «άνισων συνθηκών», ο Κέβιν Σλάτεν γράφει: *Δεν είναι μόνο ενοχλητική απεικόνιση για ένα γυναικείο πρότυπο σε μια ταινία της Disney, αλλά είναι επίσης και σαν μια γιορτή για την εκμετάλλευση που βίωνε η Κίνα για έναν αιώνα*. Ο δημιουργός παιχνιδιών, McGee, γνωστός για τη δημιουργία του «Alice and Alice: Madness Returns», κλήθηκε σε μια συνέντευξη το 2011 σχετικά με την ταινία του Τιμ Μπάρτον, καθώς και οι δύο εκδόσεις μοιράζονται σχεδόν την παρόμοια σκοτεινή και ψυχρή απεικόνιση της *Χώρας των Θαυμάτων*. Ο McGee επαίνεσε τα εικονογραφήματα και τον ήχο της ταινίας, αλλά επέκρινε την έλλειψη σκηνών που δόθηκαν στην Αλίκη σε σχέση με τους άλλους χαρακτήρες. Ένιωθε ότι η Αλίκη δεν είχε κανέναν σκοπό στην ιστορία και ότι απλώς χρησιμοποιήθηκε ως «εργαλείο».

## Μουσική

### Soundtrack
Ο μακροχρόνιος συνεργάτης του Μπάρτον, Ντάνι Έλφμαν, κυκλοφόρησε το μουσικό άλμπουμ της ταινίας στις 2 Μαρτίου 2010. Έφτασε στο #89 στο αμερικάνικα τσαρτς.

### Almost Alice
Το *Almost Alice* είναι μια συλλογή τραγουδιών από διάφορους μουσικούς καλλιτέχνες, εμπνευσμένοι από την ταινία. Το ομώτιτλο τραγούδι, *Alice* της Αβρίλ Λαβίν, κυκλοφόρησε στις 27 Ιανουαρίου 2010. Άλλα κυκλοφορημένα τραγούδια είναι το *Follow Me Down* από τους 3OH!3, το *Her Name Is Alice* από το συγκρότημα Shinedown και το "Party Tea" από την Kerli. Το άλμπουμ κυκλοφόρησε στις 2 Μαρτίου 2010.

;Κατάλογος κομματιών:

## Διακρίσεις

## Αντίκτυπος
Μετά την κυκλοφορία και την επιτυχία της ταινίας, η Walt Disney Pictures ανακοίνωσε την ανάπτυξη διάφορων κλασικών παραμυθιών σε ταινίες. Οι ταινίες Maleficent, Cinderella, The Jungle Book και Beauty and the Beast ακολούθησαν παρόμοια επιτυχία στο box-office με τις τελευταίες τρεις να κερδίζουν επίσης θετικές κρητικές. Η Disney επίσης ανακοίνωσε και την ανάπτυξη ταινιών για τα Κρίστοφερ Ρόμπιν, Ντάμπο, το ελεφαντάκι, Αλαντίν, Ο Βασιλιάς των Λιονταριών, Μουλάν, Πινόκιο,, Πίτερ Παν, Το Σπαθί του Βασιλιά Αρθούρου, Η Μικρή Γοργόνα, Χιονάτη και Τα 101 σκυλιά της Δαλματίας.

### Συνέχεια
Στις 7 Δεκεμβρίου 2012, ανακοινώθηκε ότι σχεδιάζετε να γυριστεί μια συνέχειας της ταινίας. Η Λίντα Γούλβερτον έγραψε το σενάριο και ο Τιμ Μπάρτον ανέλαβε τη σκηνοθεσία. Στις 31 Μαΐου 2013, ο Τζέιμς Μπόμπιν ξεκίνησε τις διαδικασίες για να κατευθύνει τη συνέχεια της ταινίας, με τίτλο: Η Αλίκη στη Χώρα των Θαυμάτων: Μέσα Από Τον Καθρέφτη. Ο Τζόνι Ντεπ επέστρεψε ως ο Τρελοκαπελάς, η Μία Βασικόβσκα ξανά ως Αλίκη και η Έλενα Μπόναμ Κάρτερ επέστρεψε ως η Κόκκινη Βασίλισσα. Αρκετά άλλα μέλη του καστ από την ταινία του 2010 επανέλαβαν επίσης τους ρόλους τους στο σίκουελ. Οι Σάσα Μπάρον Κοέν και Ρις Ίφανς ήταν νέες προσθήκες στο καστ. Ο τίτλος άλλαξε ξανά σε: Η Αλίκη Μέσα Από Τον Καθρέφτη, και κυκλοφόρησε στις 27 Μαΐου 2016.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2010
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές 3D ταινίες
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες σχετικές με ευγενείς
Κατηγορία:Ταινίες βασισμένες σε πολλά έργα
Κατηγορία:Ταινίες σε σκηνοθεσία Τιμ Μπάρτον
Κατηγορία:Ταινίες γυρισμένες στο Λος Άντζελες
Κατηγορία:Ταινίες που κέρδισαν Όσκαρ Καλύτερης Ενδυματολογίας
Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης
Κατηγορία:High fantasy ταινίες
Κατηγορία:Ταινίες παραγωγής Walt Disney Pictures
Κατηγορία:Ταινίες ζωντανής δράσης βασισμένες σε ταινίες κινουμένων σχεδίων της Disney
Κατηγορία:Ταινίες τοποθετημένες στο Λονδίνο
Κατηγορία:Ταινίες IMAX